laion/Wikipedia-Exotic huggingface dataset:
Eros Ramazzotti

Eros Luciano Walter Ramazzotti (sündinud 28. oktoobril 1963 Roomas) on itaalia muusik. Ramazzotti on populaarne Itaalias, enamikus Euroopa riikides ja kogu hispaaniakeelses maailmas, sest tema albumeid on välja antud nii itaalia kui hispaania keeles. Ramazzotti oli aastatel 1998–2009 abielus Šveitsi modelli ja näitleja Michelle Hunzikeriga. Neil on tütar Aurora, kes on sündinud 5. detsembril 1996. Ramazzottil on ka tütar Raffaela Maria itaalia modelli ja näitleja Marica Pellegrinelliga. "Cuori agitati" (1985) "Nuovi eroi" (1986) "In certi momenti" (1987) "Musica è" (1988) "In ogni senso" (1990) "Tutte storie" (1993) "Dove c'è musica" (1996) "Stilelibero" (2000) "9" (2003) "Calma apparente" (2005) "Ali e radici" (2009) "Noi" (We) (2012) "Starporträt:Eros Ramazzotti" (saksa). elixic.de. Originaali arhiivikoopia seisuga 16.02.2012. Vaadatud 21.10.2007. "Biography: Eros Ramazzotti on Who's Who" (saksa). Who's Who.de. Vaadatud 26.05.2008. "Zimbio: Eros Ramazzotti and Marica Pellegrinelli Out and About". Zimbio. Vaadatud 26.08.2012. Ametlik koduleht
Dašiv

Dašiv (ukraina keeles Дашів) on alev Ukrainas Vinnõtsja oblastis Illintsi rajoonis. Elanike arv on 3943. Pindala on 7,54 km²
Kretheus

Kretheus (kreeka Κρηθεύς) oli Iolkose asutaja ja esimene kuningas. Kretheus oli Tessaalia kuninga Aiolose ja Enarete poeg. Ta abiellus vennatütre Tyroga ja nad said kolm poega, kelle nimed olid Aison, Pheres ja Amythaon. Kretheuse isa Aiolos sai Tessaalia valitsejaks, kui tema isa Hellen jagas Kreeka oma poegade vahel. Kretheus oli üks vähemalt tosinast Aiolose ja Enarete lapsest. Ta ehitas isa maadele Pagasitikóse lahe äärde uue linna, mida asus valitsema. Selle linna nimeks sai Iolkos. Kretheus abiellus Tyroga ning said kolm poega: Aisoni, Pherese ja Amythaoni. Siiski on Kretheust nimetatud ka kahe tütre isaks, üks neist oli Akastosega abiellunud Hippolyte. Pärast Kretheuse surma pidi Iolkose uueks kuningaks saama Aison, kuid tema poolvend, Tyro ja Poseidoni laps, Pelias haaras linnas võimu ja lõpuks tappis Aisoni. Tyro Aison March, Jennifer (2014). Dictionary of Classical Mythology (inglise) (teine trükk). Oxbow Books. "CRETHEUS IN GREEK MYTHOLOGY". Greek Legends and Myths. 26. jaanuar 2020.
Kaksvarvaslaisik

Kaksvarvaslaisik (Choloepus hoffmanni) on loomaliik, üks laisikuid omanimelisest perekonnast. Kaksvarvaslaisikul tunnistatakse 5 alamliiki: Choloepus hoffmanni capitalis, Allen, 1913 Choloepus hoffmanni florenciae, Allen, 1913 Choloepus hoffmanni hoffmanni, Peters, 1858 Choloepus hoffmanni juruanus, Lönnberg, 1942 Choloepus hoffmanni pallescens, Lönnberg, 1928. Don E. Wilson, DeeAnn M. Reeder. Mammal Species of the World, 3. trükk. Veebiversioon (vaadatud 22.11.2013) (inglise keeles) Sissekanne AWD-s Sissekanne ITIS-es Sissekanne IUCN-is Sissekanne NCBI-s Sissekanne saidil Wikispecies Don E. Wilson, DeeAnn M. Reeder. Mammal Species of the World, 3. trükk. Veebiversioon (vaadatud 22.11.2013) (inglise keeles) Piret Pappel, Laiskloomad pole armukadedad, 23.07.2012 14:16, Veebiversioon (vaadatud 22.11.2013) Selles artiklis on kasutatud prantsuskeelset artiklit fr:Unau d'Hoffmann seisuga 22.11.2013.
Ansgar Heveling

Ansgar Heveling (sündinud 3. juulil 1972 Rheydtis) on Saksamaa poliitik ja Kristlik-Demokraatliku Liidu liige Korschenbroichist Nordrhein-Westfaleni liidumaal. Heveling on oktoobrist 2009 Saksamaa Liidupäeva liige. Heveling käis Korschenbroichis katoliiklikus põhikoolis ja lõpetas 1992. aastal Mönchengladbachi humanitaargümnaasiumi. Braunschweigis läbitud sõjaväeteenistuse ajal sai ta Saksamaa Liitvabariigi relvajõudude aumedali. Seejärel õppis Heveling Bonni Reinimaa Friedrich Wilhelmi Ülikoolis ja Speyeris Saksamaa Avaliku Halduse Kõrgkoolis õigusteadust ja avalikku haldust. 2001–2002 töötas ta ühes Korschenbroichi advokaadibüroos advokaadina. 1991. aastal astus Heveling Kristlik-Demokraatlikku Liitu. 1992. aastast kuulub ta Korschenbroichi Linnaühenduse juhatusse ning CDU Korschenbroichi ja Peschi kohaliku ühenduse juhatusse, 2000. aastal sai ta linnaühenduse esimeheks. 1997. aastast on Heveling Neussi ringkonna juhatuse liige ja alates 2011. aastast ringkonna juhatuse aseesimees. 2003–2005 oli ta CDU Nordrhein-Westfalen maapäeva fraktsiooni liikluspoliitika referent. 2005–2009 oli ta Nordrhein-Westfaleni rahandusministri büroo referent ja asejuhataja. 2009. aasta liidupäeva valimistel kandideeris ta valimisringkonnas Krefeld I – Neuss II ja võitis 42,3 % valijate toetusega otsemandaadi ning on 2009. aasta oktoobrist Saksamaa liidupäeva liige. 2013. aastal valiti ta 49,1% valijate häältega uuesti liidupäeva. Heveling on Saksamaa Liidupäeva õiguskomisjoni ja interneti ja digitaalse ühiskonna erikomisjoni liige. Ta toetas oma allkirjaga Ameerika Ühendriikides läbi kukkunud seaduseelnõud „Stop Online Piracy Act“ (SOPA).
Valgemiao keel

Valgemiao keel ehk hmong-dau keel (inglise keeles Hmong Daw) ehk valge hmong on miao-jao keelte hulka kuuluv keel. Seda kõnelevad valged hmongid. Seda kõneleb umbes 4 miljonit inimest[viide?]. Keele kõnelejaid elab Lõuna- ja Edela-Guizhous, Loode-Guangxis ning Yunnani provintsi kagu- ja edelaosas. Samuti Prantsusmaal, Laoses, Tais, Ameerika Ühendriikides, Vietnamis ja Itaalias. Miao-jao, Chuangiandiani miao keeled [3][4] Lao kiri, esmane kirjutusviis- ladina kiri, Miao (Pollard) kiri, mida kasutatakse Hiinas. Phahau-hmongi kiri. Tai kiri, mida kasutatakse Tais. [5] Latiniseeritud tähestik (RPA): [6] Phahau-hmongi tähestik: Konsonandid: Vokaalid: [7] SVO [8] Toonikeel, esineb 7 tooni. [9] Sarnaneb Hmong Njua'ga, mida nimetatakse veel Blue Hmong (Sinine hmong). Need keele ja hõimu nimetused (Sinised ja Valged hmongid) tulevad naiste riietuste värvidelt. Valged hmongi naised kannavad pidulistel päevadel tumedat jakki ja valget seelikut, aga sinised hmongi naised tumedat jakki ja helesinist seelikut.[10][11][12][13][14] “Koj ua dabtsi?” (Mida sa teed?) “Kuv pub npua.” (Ma söödan sigu.) “Kuv pub qaib.” (Ma söödan tibusid.) "Kuv pub nees." (Ma söödan hobust.) "Kuv tsis ua dabtsi." (Ma ei tee mitte midagi.) Esimeses lauses tähendab sõna „dabtsi“ „mida?“, viimases aga „mitte midagi“. 1 – ia 2 – ɔa 3 – pea 4 – plaua 5 – tʂia 6 – ʈaua 7 – ɕaa 8 – yia 9 – cuaa 10 – kau [15] Arvsõnad Phahau-hmongi kirjas [16] Arvsõnad Tai kirjas [17] Valge hmongi keeles on kolm grammatilist isikut: [18] Hmongid elavad mägedes, 1000–1200 meetri kõrgusel. Vietnami sõja ajal olid paljud hmongid ameeriklaste liitlased. Paljud hmongid said siis surma, aga nende ellu jäänud peredele anti USA kodakondsus. Praegu elavad paljud hmongid USA-s. Kagu-Aasias elavad hmongi hõimud ei pruugi teineteisest aru saada, kuna nad elavad väga kaugel ning ei suhtle omavahel. Hmongide peredes on patriarhaalsus; tööd on kindlalt meeste ja naiste vahel jaotatud, kõik füüsiliselt rasked tööd teeb mees. Pered on peamiselt monogaamsed, kuigi polügaamia ei ole keelatud. [1] Hmong Daw ethnologue [2] "Arhiivikoopia". Originaali arhiivikoopia seisuga 20. jaanuar 2013. Vaadatud 22. novembril 2013.{{netiviide}}: CS1 hooldus: arhiivikoopia kasutusel pealkirjana (link) http://www.ethnologue.com/language/mww http://www.eki.ee/cgi-bin/mkn8.cgi?form=lg&lang=et&kohanimi=98004645&f2v=Y&f3v=Y&nimeliik=&maakond=&vald=&kihelkond=&asum=&f10v=Y&f14v=Y&of=tb http://de.wikipedia.org/wiki/Hmong-Mien-Sprachen http://www.jseals.org/seals17/Ratliff_handout_SEALS17.pdf http://www.omniglot.com/writing/pahawhhmong.htm http://www.omniglot.com/writing/thai.htm http://www.omniglot.com/writing/hmong.htm http://www.omniglot.com/writing/pahawhhmong.htm http://ru.wikipedia.org/wiki/%D0%A5%D0%BC%D0%BE%D0%BD%D0%B3_(%D1%8F%D0%B7%D1%8B%D0%BA) http://www.ethnologue.com/language/hnj http://lingvoforum.net/index.php?topic=10742.125 http://www.thailander.ru/about/hilltribes/hmong.html http://www.jefflindsay.com/hmong-clash.html http://www.topasia.ru/dikarem/4497/ http://en.wikipedia.org/wiki/Hmong_Daw#Grammar Film Valge hmongi keeles
Kaarel Leetberg

Kaarel Leetberg (26. november 1867 Armi mõis, Vihula vald, Virumaa – 2. aprill 1945 Rakvere) oli eesti keeleteadlane. Aastatel 1879–1881 õppis ta Rakvere algkoolis, 1881–1884 Rakvere kreiskoolis, 1885–1889 Peterburi Annakoolis. 1893. aastal lõpetas ta Tartu Ülikooli võrdleva keeleteaduse alal. Aastatel 1897–1915 oli Peterburis kodukooliõpetaja. Aastatel 1902–1906 oli ta Peterburi Eesti Heategeva Seltsi esimees. 1917. aastast töötas Rakveres eesti keele õpetajana ja 1922–1933 oli Virumaa poeglaste gümnaasiumi direktor. 12. juunil 1938 hävisid tulekahjus Kaarel Leetbergi raamatukogu ja käsikirjad. Leetberg avaldas kolm eesti keele alast teost, Balthasar Russowi kroonika tõlke ning raamatu "Kui pikalt on Kalevipoeg rahva luuletus". 1921 "Eesti keele grammatika" 1921 "Sõnade tuletus" 1925 "Eesti lauseõpetus keskkoolidele" 1927 "Äpardanud keeleuuendus" "Kaarel Leetberg 60-aastane". Postimees. 26.11.1927. Vaadatud 22.01.2022. "Eesti biograafiline andmebaas ISIK. Leetberg, Karl". Originaali arhiivikoopia seisuga 16. aprill 2016. Vaadatud 26. märtsil 2016. Keeleteadlane K. Leetberg 75-aastane – Eesti Sõna 25.11.1942  Karl Leetberg – alliktekstid Vikitekstides Rahvusarhiivi fotode andmebaas. Leetberg, Karl
Eesti Paralümpiakomitee

Eesti Paralümpiakomitee, lühend EPK (kuni 5.01.2017 Eesti Paraolümpiakomitee, lühend EPOK), on Eesti keskne invaspordi- ja paraolümpiaorganisatsioon. EPK tegeleb puuetega inimeste tippspordi propageerimise ja edendamisega, korraldab rahvusliku delegatsiooni osavõttu rahvusvahelistest suurvõistlustest ja paraolümpiamängudest. Komitee moodustasid 1991. aasta aprillis nägemis-, kuulmis-, füüsiliste ja vaimsete puuetega inimeste spordiliitude esindajad. Samal aastal võeti EPK Rahvusvahelise Paralümpiakomitee (IPC) liikmeks. Eesti Paralümpiakomitee eelkäijaks oli 1986. aastal spordiühingu Kalev juurde loodud Eesti Invaspordiföderatsioon. EPK on viie iseseisva spordiorganisatsiooni katusorganisatsioon, need kõik on ka komitee asutajaliikmed: Eesti Invaspordi Liit (füüsilise puudega sportlased); Eesti Pimedate Spordiliit (pimedad ja nägemispuudega sportlased); Eesti Kurtide Spordiliit (kurdid ja kuulmisvaegusega sportlased); Eesti Vaimsete Puuetega Inimeste Spordiliit (kerge vaimupuudega sportlased); Eesti Puuetega Inimeste Ujumisliit. 2021. aasta novembri seisuga on Eesti Paralümpiakomitee juhatuses president Monika Haukanõmm, asepresident Rein Loik, liikmed Rainer Vakra, Alar Õige, Kristo Ringas, Matz Topkin, Toomas Sepp ja Toomas Kasemaa. Alates 10. septembrist 2018 on EPK peasekretär Signe Falkenberg. Paralümpiakomitee ajalugu Eesti Paralümpiakomitee koduleht
M3 Lee

M3 Lee oli Teise maailmasõja ajal USA-s toodetud keskmine tank, mille 75 mm pearelv paiknes kere vasakus nurgas sponsoonis ja tornis asus 37 mm tankitõrjekahur. Põhitorni katusel paiknes väike komandöritorn kuulipildujaga. Põhisuurtükiga toimetas sihturist ja laadurist koosnev meeskond. Suurtüki kõrval istus juht-mehaanik. Tornis paiknes teine sihtur, kes kasutas raskekuulipildujat või kahurit ja komandör, kes kasutas komandöritorni. Masin loodi keskmise tanki M2 baasile ja aastatel 1941–1942 toodeti 6258 tanki.
Maja jõgi

Maja on jõgi Aasias. Algab Džugdžuri mägedest. Ülemjooksul voolab edelasse. Alamjooksul pöördub põhja ja loodesse. Suubub paremalt Aldani jõkke. Pikkus 1053 km.
Naiste Hääl

Naiste Hääl oli aastatel 1926–1932 Tallinnas ilmunud naiste kuukiri. Ajakiri oli Eesti Naisorganisatsioonide Liidu häälekandja. Eesti Entsüklopeedia. 6. köide: Muther–Rakitse. Tartu: Loodus, 1936, lk 103.
Narva Linaketramise Manufaktuur

Narva Linaketramise Manufaktuur oli Narvas tegutsenud tekstiiliettevõte. Ettevõte asutati 1851. aastal, linamanufaktuur töötas Baltimaadel varutud toorainega. Aastal 1880 muudeti ettevõte osaühinguks. Ettevõtte toodang oli nt 1933. aastal järgmine: 147 t lõnga ja niiti; 339 t linast riiet; 1664 t džuutriiet ja 174 t džuudist kotti. Suur osa (70%) ettevõte toodangust eksporditi. Narva kalevivabrik Eesti Entsüklopeedia. 6. köide: Muther–Rakitse. Tartu: Loodus, 1936, lk 136. Kreenholmi Manufaktuuri rajamine ja areng, Narva Tööline : EKP Narva Linnakomitee ja Narva Linna TSN häälekandja, nr. 41, 4 aprill 1957 OÜ Narva Linaketramise Manufaktuur Eesti Ajalooarhiivi fondiloendis
EPOK

Lühend EPOK võib tähendada: Eesti Paraolümpiakomitee Eesti Piirivalve Ohvitseride Kogu
AgustaWestland

AgustaWestland NV oli inglise-itaalia hargmaine ettevõte, Leonardo (varem Finmeccanica) tütarettevõte. Ettevõtte peamiseks tegevusalaks oli kopterite projekteerimine ja tootmine. AgustaWestland moodustati 2000. aasta juulis, kui Finmeccanica ja GKN ühendasid oma vastavad koptereid tootvad haruettevõtted (Agusta ja Westland Helicopters). Finmeccanica omandas GKNi osa AugustaWestlandis 2004. aastal. 2016. aastal liideti AgustaWestland Leonardo S.p.A.ga. Agusta A129 Mangusta TAI/AgustaWestland T-129 AgustaWestland EH101/AW101 AgustaWestland CH-149 Cormorant Lockheed Martin VH-71 Kestrel AgustaWestland AW109 AgustaWestland AW119 AgustaWestland AW139 (algselt Bell/Agusta Aerospace Company ühisettevõte, praegu kuulub täielikult AgustaWestlandile; endine tähistus AB139) AgustaWestland AW149 AgustaWestland AW169 AgustaWestland AW189 AgustaWestland AW609 (algselt Bell/Agusta Aerospace Company ühisettevõte, praegu kuulub täielikult AgustaWestlandile, Bell Helicopter jätkab osalemist komponentide kavandamisel ja sertifitseerimisel; endine tähistus BA609) Westland Lynx AgustaWestland AW159 AgustaWestland Project Zero NHI NH90 (tootjaks on ettevõte NHIndustries – Eurocopteri (62.5%), AgustaWestlandi (32%) ja Fokkeri (5.5%) ühisettevõte PZL Swidnik tooted: PZL W-3 Sokól PZL SW-4 Litsentsitud toodang: Agusta-Bell AB412 AgustaWestland Apache – Boeing AH-64 Apache'i modifikatsiooni (67 kopterit ehitatud Briti armeele) tootmine algas GKN-Westlandi all AW101 AW139 AW169 Westland Lynx A109K2 A-129CBT Mangusta BA609 Agusta Bell AB412 WAH64 Apache "Company Overview of AgustaWestland NV". Bloomberg Businessweek. Vaadatud 22. november 2013. "Key information". AgustaWestland. Originaali arhiivikoopia seisuga 3. jaanuar 2014. Vaadatud 22. november 2013. "Profile on AgustaWestland.com". Originaali arhiivikoopia seisuga 7. august 2011. Vaadatud 22. novembril 2013. Key, Peter (30. aprill 2013). "Philly factory to begin producing new chopper". Philadelphia Business Journal. Vaadatud 22. november 2013. http://www.aerospace-technology.com/projects/aw109-helicopter/ Koduleht AgustaWestland section of helis.com Helicopter History site AgustaWestland AW109 Power Light Multirole Helicopter
Sakurashima

Sakurashima (jaapani 桜島) on vulkaan Jaapani Kyūshū saarel Sakurashima poolsaarel. Jääb Kagoshima linna halduspiiridesse. Vulkaani kõrgus on 1117 meetrit. Geograafilised koordinaadid on 31° 35′ 0″ N, 130° 39′ 0″ E 1914. aastal toimunud suur purse muutis saare poolsaareks. 1955. aastal hakkas vulkaan uuesti purskama ja jätkab vähe aktiivsena purskamist tänapäevani. Sakurashima vulkaaniuurimiskeskus
Maxima kaupluse varing Riias

Maxima kaupluse varing toimus 21. novembril 2013 Riias, kui õhtusel tipptunnil varises vähemalt 500 ruutmeetri suurusel alal ootamatult alla Riia läänepoolses magalalinnajaos Zolitūdes asunud Maxima poe katus. Õnnetuses hukkus 54 ja vigastada sai 39 inimest. Hukkunute hulgas olid 3 päästjat, kes jäid päästetööde ajal kokku varisenud seina alla, kaks Venemaa kodanikku ja üks Armeenia kodanik. Varing on Läti iseseisvusaja ohvriterohkeim katastroof. 80 minutit enne varingut hakkas tööle tuletõrjesignalisatsioon. Mõned väikepoed lõpetasid seejärel töö, aga Maxima jätkas tegutsemist ja ostjaid rahustas teenindajate muretu käitumine. Tegelikult põlengut ei olnud ja seetõttu käsitles Maxima seda valehäirena. Hiljem on arvatud, et tuletõrjehäire võisid käivitada katuse algava lagunemise tõttu lendunud tolmuosakesed. Samal õhtul toimus teinegi varing, milles hukkus 3 ja sai vigastada 12 päästetöötajat. Pärast seda tohtis hoones korraga viibida ainult 5 päästetöötajat. Ülejärgmisel päeval sai veel üks päästetöötaja vigastada ning toimus kolmas varing, milles aga keegi viga ei saanud. 2015. aastal avaldatud uurimisaruande kohaselt põhjustas varingu ehitusviga. Hukkunute mälestuseks kuulutati Lätis välja kolmepäevane lein (23.–25. novembril). "Два гражданина России погибли при обрушении ТЦ Риге". 23. november 2013. "Armenian citizen reported among victims in Latvia trade center collapse". ArmeniaNow. 23. november 2013. Originaali arhiivikoopia seisuga 12. märts 2016. Vaadatud 22. november 2013. Poevaringust sai Läti iseseisvusaja ohvriterohkeim tragöödia, Postimees, 22. november 2013 Riia tragöödia uurimisraport: õnnetuse põhjustas nõutust kuni neli korda nõrgem tõmbeühenduse konstruktsioon Трехдневный траур объявлен в Латвии в связи с гибелью людей в ТЦ, Rianovosti, 22. november 2013
Romaan (ajakiri)

Romaan oli aastast 1922 Tallinnas ilmunud ajakiri, mida andis välja kirjastus Areng ja mille peasisu moodustas tõlkekirjandus. Ajakiri ilmus kaks korda kuus. Eesti Entsüklopeedia. 7. köide: Rakk–Tanukad. Tartu: Loodus, 1936, lk 282.
Papers, please

"Papers, please" on Lucas Pope'i loodud arvutimäng, mille sisuks immigratsiooniameti dokumendikontroll idabloki maal nimega Arstotzka. Mängu kirjeldus on eestikeelsena avaldatud Sirbis 22. novembril 2013. Koduleht Arendaja
Badžau keel

Badžau keel (Indoneesia badžau keeles ja lääneranniku badžau keeles Sama) on keel, mida kõnelevad badžaud Kagu-Aasias, peamiselt Kalimantani ja Sulawesi saartel. Badžau keel jaguneb teisenditeks, millest suurimad on Indoneesia badžau keel ja Lääneranniku badžau keel. Käesolev artikkel keskendub peamiselt Lääneranniku badžau eripäradele. Badžau keelel on tänapäeval umbes 205 000 kõnelejat (kellest 150 000 kõneleb Indoneesia badžaud ja 55 000 Lääneranniku badžaud). Mõlemad suuremad badžau keeled kuuluvad ohustatud keelte hulka. Lääneranniku badžaud räägitakse peamiselt Sabah' osariigi läänerannikul, Malaisias ning väiksematel aladel Borneo saare põhja- ja idaosas. Badžau keeles kasutatakse ladina tähestikku, kirjaviis välja töötatud 1998. aasta paiku. Verbimorfoloogia kohapealt on lääneranniku badžaule omane tegija märkimine ja sihitise mittemärkimine nii transitiivsete kui ka intransitiivsete tegusõnade tüvedes. Fonoloogia Badžau keeles on 23 foneemi, neist 17 on kaashäälikud ja 6 täishäälikud. Kaashäälikud – k, p, t, g, b, d, dʒ (j), g, m, n, ɲ (ny), ŋ(ng), r, s, j (y), w, l Täishäälikud – a, e, i, o, u, ə Pikemad vokaalid moodustatakse sarnaselt eesti keelega kahekordselt märkides. Suurem osa laensõnu pärineb malai keelest, väike osa inglise keelest. Malaikeelsete laensõnade puhul asendatakse häälikuid mida badžau keeles ei kasutata: Nt. Malai [tʃ] -> badžau keeles [s] ; [h] kaotatakse ära; [f] -> [p]; cara -> sara (meetod) habis -> abis (lõpetatud, läinud) faham -> paam (aru saama, mõistma) Morfoloogia Üldnimisõnad koosnevad tavaliselt kahest või kolmest silbist Nt uran (vihm); tengangang (ämblik) Isikulised asesõnad: aku, kiti/kami, kau, kaam, iyo, gai Küsivad asesõnad: sian (kes), iyan (mis) Kohamäärused: jata' – kohal/peal dia' – all diam – sees luar – väljas bunda' – ees buli' – taga sedi – kõrval tenga' – keskel torong – ääres, serval dembila' – teisel pool, vastas kuanan – paremal gibang – vasakul kon – kuni (selleni) Liitsõnamoodustus: bue' susu – piim (bue' – vesi + susu – rind) bue' moto – pisar (bue' – vesi + moto – silm) langallaw – lõuna (langa – kõrgus, tipp + ellaw – päev) manuk taun – metskana, metsik kana (manuk – kana + taun – mets) Arvsõnad 1–10: 1 – isa'/dikau' 2 – duo 3 – telu 4 – empat 5 – limo 6 – enam 7 – pitu' 8 – wau' 9 – siam 10 – sepu Keelenäide: Suap-suap tu nya’ ke-tentu-an ruo ni, podo enggai ko’ t-in-unggu-an (Hütt oli lagunenud, kuna selle eest ei hoolitsetud) Badžau keel ingliskeelses Vikipeedias Badžau rahvas ingliskeelses Vikipeedias "EKI Maailma keelte loend". "Indoneesia badžau keele sissekanne Ethnologue'is" (inglise keeles).{{netiviide}}: CS1 hooldus: tundmatu keel (link) "Lääneranniku badžau sissekanne Ethnologue'is" (inglise keeles).{{netiviide}}: CS1 hooldus: tundmatu keel (link) Mark T.Miller (august 2007). "A Grammar of West Coast Bajau" (PDF) (inglise keeles). Vaadatud 14.11.2013.{{netiviide}}: CS1 hooldus: tundmatu keel (link)[alaline kõdulink]
Salmoneus

Salmoneus oli Elise kuningas, Tessaalia kuninga Aiolose ja Enarete poeg ning Tyro isa. Salmoneusel oli kaarik, mis tegi sõidu ajal tugevat metalset mürinat. Zeusile pühendatud pidustuste päeval kihutas ta sellel läbi linna, loopis tuletukke ja kisendas, et inimesed peavad teda kummardama, sest ta on Zeus Piksepilduja. Zeus lõi ta sealsamas tõelise välgunoolega maha. Seda lugu peetakse meenutuseks nendest aegadest, kui veel harrastati ilmanõidumist. Niisiis olevat Salmoneus püüdnud tollal tavalise nõidumise ja imiteerimise abil esile kutsuda äikesevihma.
Olly Teetsov

Olly Teetsov (aastani 1910 Olga Västrik, hiljem ka Olga Teetsov; 8. juuni 1883 Anija mõis – 2. oktoober 1956 Chicago) oli eesti näitleja. Ta lõpetas Salla vallakooli ja sooritas 1903. aastal Tartus gümnaasiumi eksamid. Ta alustas lavategevust aastal 1903 Tartus Taara seltsis, mängis aastatel 1906–1911, 1913–1916 ja 1925–1932 Vanemuise teatris, aastatel 1911–1913 ja 1922–1923 Endla teatris ning aastatel 1916–1922 ja 1923–1924 Draamateatris. Aastal 1944 põgenes ta Saksamaale, ta mängis ja lavastas Geislingeni Eesti Rahvuskoondise Teatris, hiljem elas ta USA-s Chicagos ning mängis sealse eesti seltsi näiteringis. Ta on olnud abielus Aleksander Teetsoviga. 1936 Eesti Näitlejate Liidu teenete kuldrinnamärk 1946 Pedro Krusten "Hingearst" (Geislingenis) 1903 Hermann Sudermann "Kodu" (Magda) 1904 Henrik Ibsen "Nora" (Nora) 1906 Otto Ernst "Kasvataja Flachsmann" (Gisa Holm) 1907 Bjørnstjerne Bjørnson "Pankrot" (Signe) 1907 Henrik Ibsen "Seltskonna toed" (Dina Dorf) 1908 Hermann Sudermann "Au" (Alma) 1909 Ernst Wildenbruch "Lõoke" (Lene) 1909 Gerhart Hauptmann "Hannele taevaminek" (Hannele) 1909 Maksim Gorki "Põhjas" (Nataša) 1910 Lydia Koidula "Säärane mulk" (Maie) 1910 Arthur Schnitzler "Armumäng" (Christine) 1911 Bjørnstjerne Bjørnson "Üle jõu" (Rahel) 1911 August Kitzberg "Libahunt" (Tiina) 1913 George Bernard Shaw "Kangelased" (Raina) 1914 Arthur Schnitzler "Armumäng" (Christine) 1915 Anton Tšehhov "Kolm õde" (Olga) 1915 Ivan Turgenev "Armuleib" (Olga Jeletskaja) 1917 Henrik Ibsen "Tondid" ("Kummitused") (Regina) 1917 Heino Anto "Kui torm vaikib" (Eva) 1920 Ilja Surgutšov "Sügise viiulid" (Veera) 1921 Fjodor Dostojevski/J. A. Delier "Kuritöö ja karistus" (Sonja) 1923 Victorien Sardou "Cyprienne" (Cyprienne) 1924 Shakespeare "Macbeth" (leedi Macduff) 1926 Shakespeare "Veneetsia kaupmees" (Jessica) 1927 Shakespeare "Tõrksa taltsutus" (Bianca) 1928 Henrik Ibsen "Võitlus trooni pärast" (Ingeborg) 1930 Shakespeare "Suveöö unenägu" (Titania) 1932 Zofia Nalkowska "Naiste maja" (Roza) 1932 Shakespeare "Mida soovite?" (Viola) 1937 August Kitzberg "Libahunt" (Tiina)
SMILERSXX: 20 aastat meteoriitide sajus

"SMILERSXX: 20 aastat meteoriitide sajus" on Smilersi 20. tegutsemisaastat tähistav album, mis on ühtlasti Smilersi laulude kogumik. Album sisaldab kolme plaati, millel on peaaegu kõik Smilersi enda lood. Lood on pärit vanematelt albumitelt. Plaatide müük läks lahti Smilersi sünnipäevatuuriga.